CELEX: 22014D0867
Language: hr
Date: 2014-05-08 00:00:00
Title: 2014/867/EU: Odluka br. 1/2014 Zajedničkog odbora EU – PLO od 8. svibnja 2014. o izmjeni članka 15. stavka 7. Protokola 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvodi s podrijetlom” i načinima administrativne suradnje

3.12.2014   
            
            
               HR
            
            
               Službeni list Europske unije
            
            
               L 347/42
            
         ODLUKA br. 1/2014 ZAJEDNIČKOG ODBORA EU – PLO
   od 8. svibnja 2014.
   o izmjeni članka 15. stavka 7. Protokola 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvodi s podrijetlom” i načinima administrativne suradnje
   
      (2014/867/EU)
   
   ZAJEDNIČKI ODBOR,
   uzimajući u obzir Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, a posebno članak 39. Protokola 3. uz Sporazum,
   budući da:
   
               (1)
            
            
               Člankom 15. stavkom 7. Protokola 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane (1), u daljnjem tekstu Sporazum, kako je izmijenjen Odlukom br. 1/2009 Zajedničkog odbora EU – PLO od 24. lipnja 2009. (2), omogućuje se uz određene uvjete povrat carina ili poreza ili djelomično izuzeće od carina ili poreza s jednakim učinkom do 31. prosinca 2009.
            
         
               (2)
            
            
               Komisija je 2010. na temelju zahtjeva PLO-a predložila produženje razdoblja primjene članka 15. Protokola 3. uz Sporazum do 31. prosinca 2012. Međutim, Zajednički odbor EU – PLO nikad nije donio tu odluku.
            
         
               (3)
            
            
               Radi osiguranja jasnoće, dugoročne gospodarske predvidljivosti i pravne sigurnosti za gospodarske subjekte te radi utvrđivanja razdoblja obuhvaćenog prijedlogom Komisije, stranke u Sporazumu usuglasile su se o produženju razdoblja primjene članka 15. stavka 7. Protokola 3. uz Sporazum za šest godina s učinkom od 1. siječnja 2010.
            
         
               (4)
            
            
               Protokol 3. uz Sporazum trebalo bi stoga na odgovarajući način izmijeniti.
            
         
               (5)
            
            
               Budući da se članak 15. stavak 7. Protokola 3. uz Sporazum više ne primjenjuje od 31. prosinca 2009., ovu Odluku trebalo bi primjenjivati od 1. siječnja 2010.
            
         DONIO JE OVU ODLUKU:
   Članak 1.
   Članak 15. stavak 7. zadnji podstavak Protokola 3. uz Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, o definiciji pojma „proizvodi s podrijetlom” i načinima administrativne suradnje zamjenjuje se sljedećim tekstom:
   
      „Ovaj stavak primjenjuje se do 31. prosinca 2015. i može se preispitati zajedničkim dogovorom.”
   
   Članak 2.
   Ova Odluka stupa na snagu na dan donošenja.
   Primjenjuje se od 1. siječnja 2010.
   
      Sastavljeno u Bruxellesu 8. svibnja 2014.
      
         
            Za Zajednički odbor
         
         
            Predsjednik
         
         H. MINGARELLI
      
   
   
      (1)  SL L 187, 16.7.1997., str. 3.
   
   
      (2)  SL L 298, 13.11.2009., str. 1.